
Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative privind măsurile de recuperare a sumelor diminuate ca urmare a aplicării Legii nr.118/2010 privind unele măsuri necesare în vederea restabilirii echilibrului bugetar, cu care comisia noastră a fost sesizată în fond cu adresa Biroului Permanent nr.  Plx. 686 din 28 noimbrie 2011.
	PREŞEDINTE,

Maria Eugenia BARNA 

[image: image1.png]FOMANIA




	Comisia pentru buget, finanţe şi bănci
	
	Bucureşti,    22.12.2011
Nr. 551


RAPORT

asupra propunerii legislative privind măsurile de recuperare a sumelor
 diminuate ca urmare a aplicării Legii nr.118/2010 privind unele 
măsuri necesare în vederea restabilirii echilibrului bugetar
Cu adresa nr. Plx.686 din 28 noiembrie 2011, Biroul Permanent conform art. 95 din Regulamentul Camerei Deputaţilor, republicat, a sesizat, în procedură de urgență,  pentru examinare şi avizare în fond, Comisia pentru buget, finanţe şi bănci cu propunerea legislativă privind măsurile de recuperare a sumelor diminuate ca urmare a aplicării Legii nr.118/2010 privind unele măsuri necesare în vederea restabilirii echilibrului bugetar.
La întocmirea raportului s-a avut în vedere avizul favorabil al Consiliului Legislativ precum şi punctul de vedere negativ al Guvernului.
Prezenta propunere legislativă are ca obiect de reglementare acordarea unor obligaţiuni de stat, emise de Ministerul Finanţelor Publice cu o maturitate de 3 ani, personalului plătit din fonduri publice care a suferit reduceri salariale. 

Propunerea legislativă face parte din categoria legilor ordinare, potrivit art. 73 din Constituţia României, republicată.
La lucrările comisiei şi-au înregistrat prezenţa un număr de 21 deputaţi din totalul de 33 membri ai comisiei.

Raportul comisiei a fost adoptat cu majoritate de voturi.
Propunerea legislativă a fost respinsă de Senat în şedinţa din data de 21 noiembrie 2011.

Propunerea legislativă, potrivit art. 75 alin. (1) şi (3) din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională Camerei Deputaților.
In urma dezbaterii propunerii legislative privind măsurile de recuperare a sumelor diminuate ca urmare a aplicării Legii nr.118/2010 privind unele măsuri necesare în vederea restabilirii echilibrului bugetar, în şedinţa din data de 20 decembrie 2011, comisia propune respingerea acesteia deoarece măsurile impuse de Legea nr. 118/2010 nu pot fi considerate un imprumut de la salariatii platiti din fonduri publice, contractat de stat in scopul refinantarii bugetare.
	PREŞEDINTE,

Maria Eugenia BARNA
	SECRETAR,

Nicolae BUD


Consilier parlamentar

Vasilica Popa       

